recursal/SuperWikiNEXT-32B huggingface dataset:
**மேரி எம். கிளாக்கின்** *(Mary M. Glackin)* ஒர் அமெரிக்க விஞ்ஞானியாவார். இவர் அமெரிக்க வானிலை ஆய்வு சங்கத்தின் (ஏ.எம்.எசு) 2020 ஆம் ஆண்டிற்கான தலைவராக உள்ளார்.

தொழில்
------

முன்னதாக இண்டர் நேசனல் பிசினசு மெசின்சு நிறுவனத்திற்கு சொந்தமான தி வெதர் நிறுவனத்தில் கிளாக்கின் முதுநிலை துணைத் தலைவராக இருந்தார். தேசிய கடல் மற்றும் வளிமண்டல நிர்வாகச் செயல்பாடுகளுக்கான துணைச் செயலாளர் பதவியிலிருந்து 2012 ஆம் ஆண்டு கிளாக்கின் ஓய்வு பெற்றார். இங்கிருக்கும்போது தேசிய வானிலை சேவை, உலகளாவிய சுற்றுச்சூழல் மாற்றத்திற்கான ஆய்வுத் திட்டம்  போன்ற அமைப்புகளில் 34 ஆண்டுகளாக பல்வேறு பொறுப்புகளில் கிளாக்கின் பணியாற்றியுள்ளார்.

கல்வி
-----

மேரிலாந்து பல்கலைக்கழகத்தில் கிளாக்கின் 1984 ஆம் ஆண்டு இளம் அறிவியல் பட்டம் பெற்றார். வளிமண்டல அறிவியலில் பாடத்தை முக்கியமானதாகக் கொண்ட கணினி அறிவியல் பாடம் இவரது பாடப்பிரிவாக இருந்தது.

விருதுகள்
---------

கிளாக்கின் அமெரிக்க வானிலை ஆய்வு கழகத்தின் சக உறுப்பினராக இருந்தார். இச்சமூகத்திற்கு இவரளித்த சிறந்த சேவைக்காக சார்லசு பிராங்க்ளின் புரூக்சு விருது 2004 ஆம் ஆண்டு கிளாக்கினுக்கு வழங்கப்பட்டது. 
அமெரிக்க குடியரசுத் தலைவர் வழங்கும் தரவரிசை விருதை இரண்டு முறையும், அமெரிக்க வணிகத்துறை வழங்கும் வெள்ளி மற்றும் வெண்கலப்பதங்களையும் வென்றுள்ளார். பொதுநிர்வாக தேசிய அகாடமியின் உறுப்பினராகவும் கிளாக்கின் இருந்துள்ளார் .

மேற்கோள்கள்
-----------

1. ↑  "Past Presidents' Directory" (in en). .
2. ↑  "Board Members". .
3. ↑  "Mary Glackin retires from NOAA | Living on the Real World" (in en-US). .
4. 1 2 3 4  "Mary M. Glackin" (in en). .
5. ↑  Glackin, Mary (September 15, 2019). "Trump administration politics have no place in weather forecasting and have damaged trust". *The Washington Post*. .
6. ↑  "National Academy Of Public Administration". . 
[*தொடர்பிழந்த இணைப்பு*]
அர்ஜென்டீனா நாட்டின் அட்டகாமா பாலைவனத்தின் நீட்சியான புனா டீ அட்டகாமா பாலைவனம் (பச்சை நிறம்), சிலி நாட்டுப் பகுதியில் உள்ள அட்டகாமா பாலைவனம் (ஆரஞ்சு நிறத்தில்)
 சிலி நாட்டின் சலார் டீ அட்டகாமா பாலைவனப் பகுதி
 கோனோ டீ அரிதா, சால்டா மாகாணம், அர்ஜென்டீனா
புலார் எரிமலையுடன் கூடிய சலார் டீ அட்டகாமா (இடது) Salar de Atacama with the volcanoes Pular (L), Cerro Pajonales (center left) and Socompa (R) in the distance. The 1899 border runs through Socompa.
**புனா டீ அட்டகாமா** அல்லது **அட்டகாமா பீடபூமி** ('Puna de Atacama **or *Atacama Plateau*) தென் அமெரிக்கவின்  அந்தீசு மலைத்தொடரின் வடக்கில் அமைந்த மேட்டு நிலம் ஆகும். அட்டகாமாக பாலைவனத்தின் நீட்சியான புனா டீ அட்டகாமா மேட்டு நிலம் அர்ஜென்டீனா நாட்டில் 85% மற்றும் சிலி நாட்டில் 15% வரை பரவியுள்ளது. Geomorphologist Walther Penck based his *Grossfalt* landform association on Puna de Atacama.**

புவியியல்
---------

புனா டீ அட்டகாமா மேட்டு நிலம், அந்தீசு மலைத்தொடரில், கடல் மட்டத்திலிருந்து 4500 மீட்டர் உயரத்தில், 1,80,000 சதுர கிலோ மீட்டர் பரப்பில் அர்ஜென்டீனா மற்றும் சிலி நாடுகளில் அமைந்துள்ளது.

உப்பு நீர் தடாகங்கள்
--------------------

அர்ஜென்டினாவில் உள்ள புனா டீ அட்டகாமாவில் உள்ள உலகின் தனித்துவமான உப்பு நீர் தடாகத்தில் 350 கோடி ஆண்டுகளாக வாழும் நுண்ணுயிர்களை கண்டுபிடித்துள்ளனர். இத்தடாகத்தின் நீர் ஆர்சனிக் வேதிப்பொருட்க நிறைந்துள்ளது மற்றும் தற்போதைய கடல்களை விட அதிக உப்புத் தன்மை வாய்ந்ததாக உள்ளது.

மேற்கோள்கள்
-----------

விக்கிமீடியா பொதுவகத்தில்,  
 ***Puna de Atacama***   
என்பதின் ஊடகங்கள் உள்ளன. 


1. ↑  *Atacama Plateau* article at the *Encyclopædia Britannica* website
2. ↑  (in எசுப்பானிய மொழி) Historia de la relacciones exteriores de la Argentina பரணிடப்பட்டது 2009-12-17 at the வந்தவழி இயந்திரம்
3. ↑  Simons, Martin (1962), "The morphological analysis of landforms: A new review of the work of Walther Penck (1888-1923)", *Transactions and Papers (Institute of British Geographers)*, **31** (31): 1–14, doi:10.2307/621083, JSTOR 621083
4. ↑  350 கோடி ஆண்டுகளாக வாழும் 'உயிருள்ள பாறைகள்
நெம்ருத் மலை, அத்யமான் மாகாணம்
தியார்பக்கிர் கோட்டை
பழைய மார்தீன் நகரம்
பாலிக்லிகோல் குளம்
 காஜியன்தெப் மலைகோட்டை
**தென்கிழக்கு அனதோலியா பிராந்தியம்** (*Southeastern Anatolia Region*) (துருக்கியம்: Güneydoğu Anadolu Bölgesi) துருக்கி நாட்டின் 7 புவியியல் பிராந்தியங்களில் ஒன்றாகும். இது துருக்கியின் தென்கிழக்கில் அமைந்துள்ளது. இதன் பெரிய நகரம் காஜியான்டெப் ஆகும். பிற நகரங்கள் சான்லியுர்பா, தியார்பக்கிர், மர்தின் மற்றும் **அதியமான்** ஆகும். இப்பிராந்தியம் 7 மாகாணங்களைக் கொண்டுள்ளது. 59,176 சதுர கிலோ மீட்டர் பரப்பளவு கொண்ட இப்பிராந்தியத்தின் மக்கள் தொகை 85,76,391 ஆகும். இப்பிராந்தியத்தின் அத்யமான் மாகாணத்தில் உள்ள நெம்ருத் மலை துருக்கியின் உலகப் பாரம்பரியக் களங்களில் ஒன்றாகும்.

அமைவிடம்
--------

இதன் மேற்கில் மத்தியதரைக் கடல் பிராந்தியம், வடக்கில் கிழக்கு அனடோலியா பிராந்தியம், தெற்கில் சிரியா மற்றும் ஈராக் நாடுகள் உள்ளது. இப்பிராந்தியம் 7 மாகாணங்களைக் கொண்டுள்ளது.

மாகாணங்கள்
----------

1. மார்தீன் மாகாணம்
2. சான்லூர்பா மாகாணம்
3. அத்யமான் மாகாணம்
4. பத்மான் மாகாணம்
5. தியர்பாகர் மாகாணம்
6. காசியான்டெப் மாகாணம்
7. சியர்ட் மாகாணம்

புவியியல் & தட்ப வெப்பம்
------------------------

தென்கிழக்கு அனதோலியா பிராந்தியம் 59,176 km2 கொண்டது. இது துருக்கியின் இரண்டாவது சிறிய பிராந்தியம் ஆகும். இதன் கோடைக் காலம் கடும் வெப்பமும், குளிர்காலம் கடும் பனிப்பொழிவும் கொண்டது.

இதனையும் காண்க
--------------

* மத்திய அனதோலியா பிராந்தியம்
* கிழக்கு அனடோலியா பிராந்தியம்
* மத்தியத்தரைக் கடல் பிராந்தியம்
* ஏஜியன் பிராந்தியம்
* கருங்கடல் பிராந்தியம்
* மர்மரா பிராந்தியம்
* அனத்தோலியா
* மேல் மெசொப்பொத்தேமியா

மேற்கோள்கள்
-----------

வெளி இணைப்புகள்
---------------

* விக்கிச்செலவில் செலவு வழிகாட்டி: Southeastern Anatolia
**குகுவா புதைபடிவப் பூங்கா** (*Ghughua Fossil Park*) என்பது இந்தியாவின் மத்தியப் பிரதேசத்தில் உள்ள ஷாபுராவுக்கு அருகில் அமைந்துள்ள தேசியப் பூங்கா ஆகும், இப்பூங்காவில் 18 குடும்பத்தினைச் சார்ந்த 31 வகை தாவர புதைபடிவங்கள் அடையாளம் காணப்பட்டுள்ளன.

மண்டலா மாவட்டத்தின் புள்ளியியல் அதிகாரியும், மாவட்ட தொல்லியல் பிரிவின் கௌரவ செயலாளருமான முனைவர் தர்மேந்திர பிரசாத் அவர்களால் 1970களில் இப்பூங்கா நிறுவப்பட்டது. இது 1983-ல் தேசிய பூங்காவாக அறிவிக்கப்பட்டது. இந்த பூங்காவில் ஏராளமான தாவரங்கள், இலைகள், பழங்கள், விதைகள் மற்றும் ஓடு படிமங்கள் காணப்படுகின்றன, இவற்றில் சில 65 மில்லியன் ஆண்டுகளுக்கு முந்தயவை. இவற்றில் மிக முக்கியமானவை பனை புதைபடிமங்கள்.

குறிப்பிடத்தக்க புதைபடிவங்கள்
-----------------------------

குகுவாவில் கண்டுபிடிக்கப்பட்ட தைல மரம் புதைபடிமமானது இதுவரை கண்டுபிடிக்கப்பட்ட வகைகளில் மிகப் பழமையான புதைபடிமமாகும். மேலும் இது கோண்டுவானாவிலில் இதன் தோற்றத்தை ஆதரிக்கிறது. கூடுதல் குறிப்பிடத்தக்கக் கண்டுபிடிப்புகளில் ஒரு டைனோசர் முட்டை படிமம் அடங்கும்.

போக்குவரத்து
------------

குகுவா புதைபடிவ பூங்கா தேசிய நெடுஞ்சாலை 11க்கு அருகில் அமைந்துள்ளது. இது சாகாபுராவிலிருந்து 14 கி.மீ. தொலைவிலும் ஜபல்பூரிலிருந்து 76 கி.மீ. தொலைவிலும் அமைந்துள்ளது.

மேலும் பார்க்கவும்
------------------

* சிவாலிக் படிவப் பூங்கா
* தேசிய கல் மர பூங்கா, திருவக்கரை

மேற்கோள்கள்
-----------

1. ↑  "Dindori district - Points of Interest". .
2. 1 2 3  "Fossil National Park Ghughua (65 Million Year Old Heritage)". National Information Centre இம் மூலத்தில் இருந்து 2013-02-25 அன்று. பரணிடப்பட்டது.. .
3. 1 2  Mishra, Girima (17 January 2010). "A dino egg and other fossils". .
4. ↑  Anumeha Shukla, R.C.Mehrotra, Antariksh Tyagi. "Research Communications". Current Science Vol 103. No.1. 10 July 2012. .
5. ↑  Kumar, Vikas (21 February 2011). "6.5 crore-year-old fossil in Ghughua". .
**நோபட் இ அசிகி/டைம் ஆப் லவ்** (பாரசீக மொழி: نوبت عاشقي‎ ஆங்கிலம்:Time of Love) என்ற திரைப்படம் 1990 ல் வெளிவந்தது. ஈரானிய இயக்குனர் மோசன் மக்மால்பஃப் அவர்கள் இயக்கிய திரைப்படம் இது. இத்திரைப்படத்திற்கான கதை மோசன் மக்மால்பஃப் எழுதியது. இத்திரைப்படம் மூன்று பகுதிகளைக் கொண்டது. மூன்று பகுதிகளும் கிட்டத்தட்ட ஒரே கதையமைப்பை ஒத்தது. இந்த‌ ஈரானியத் திரைப்படம் துருக்கி மற்றும் இஸ்தான்புல் ஆகிய இடங்களில் படமாக்கப்பட்டது. இத்திரைப்படத்தின் வசனங்கள் துருக்கிய மற்றும் பாரசீக மொழியில் இருக்கும். இத்திரைப்படம் 1995 ஆம் ஆண்டு கான்ஸ் திரைப்பட விழாவில் திரையிடப்பட்டது.

கதை
---

ஒரே திரைப்படம் மூன்று பகுதிகளை அடக்கியது. அதே நடிகர்கள் அதே கதாப்பாத்திரம். குசால் என்ற ஒரு பெண்ணும், இரண்டு இளவயது ஆண்களும் என இத்திரைப்படத்தில் மூன்று முக்கிய கதாப்பாத்திரங்கள். இரு ஆண்களில் ஒருவர் கறுப்பு முடியும், மற்றொருவர் செம்பட்டை முடியும் உடையவர். இத்திரைப்படத்தின் ஒவ்வொரு பகுதியிலும் குஸால் இந்த இரு இளைஞர்களில் ஒருவரை மணக்கிறார்; மற்றொருவருடன் ரகசியக் காதலில் இருக்கிறார். இத்திரைப்படத்தில் வரும் ஒரு கிழவர் ஒவ்வொருமுறையும் அந்தப் பெண்ணின் தகாத உறவை அறிந்தவராக இருக்கிறார். மேலும் அப்பெண்ணின் கணவனிடம் அந்த விஷயத்தைச் சொல்கிறார்.

நடிகர்கள்
---------

* ஷிவா கிரீட் (Shiva Gered)
* அப்துர் ரஹ்மான் பாலே (Abdurrahman Palay)
* மெண்டிரஸ் சமான்சிலர் (Menderes Samancilar)
* அகன் துனுஜ் (Aken Tunj)

வெளி இணைப்புக‌ள்
----------------

* இணைய‌த‌ள‌ம்
* நோபட் இ அசிகி

மேற்கோள்கள்
-----------

1. ↑  "Festival de Cannes: Time of Love". *festival-cannes.com*.. பார்த்த நாள்: 2009-09-06.
' **தடிவீரையன் '** திருநெல்வேலியில் இருந்து சேரண்மாதேவி செல்லும் வழியில் தடிவீரையன் கோயில் உள்ளது. இது ஒரு நாட்டார் தெய்வமாகும்.

வரலாறு
------

பாண்டிய மன்னன், நெல்லையப்பர் கோயில் கட்டுவதற்காக மரம் வேண்டும் என்று மேற்கு தொடர்ச்சி மலைக்கு ஆட்களோடு செல்கிறான். அங்கிருந்த உயரமான மரங்களை எல்லாம் வெட்டிக் கொண்டுவந்து நெல்லையப்பர் கோயிலைக் கட்டுகிறான். கொடிமரமும் நாட்டுகிறான். அதனைத் தொடர்ந்து அவ்வூர் மக்களுக்கும் ஆடுமாடுகளுக்கும் நோய் பிடித்தல், இறத்தல் போன்றத் துன்பங்கள் நேரிடுகின்றன. இதை அறிந்த மன்னன் கோடாங்கியை அழைத்து இதற்கான காரணத்தைக் கேட்கிறான்.

கோடாங்கியின் குறி
-----------------

கோடாங்கியின் குறியில் மேற்குத்தொடர்ச்சி மலையிலிருந்து வெட்டிக்கொண்டு வந்த மரங்களோடு ஐயனாரும் வந்திருப்பது தெரிய வருகிறது. உடனே மன்னர் அதற்கானப் பரிகாரமக என்ன செய்ய வேண்டும் என்று கேட்க, தனக்கும் தன் பரிவாரங்களுக்கும் ( தேவதைகள் ) நெல்லையப்பர் கோயிலில் நிலையம் வேண்டும் எனக் கேட்கிறார் ஐயனார்.

மன்னர் கூற்று
-------------

அதைக் கேட்ட மன்னர் துணிந்து, பலி கேட்கும் தெய்வங்களுக்குக் கோயிலில் இடமில்லை என்றும் கோயிலுக்கு மேற்கே நிலையமிட்டுக் கொடுக்கிறேன் என்றும் வாக்குக் கொடுக்கிறான். அதன் பிறகு மக்களுக்கும் ஆடுமாடுகளுக்கும் நேர்ந்த துன்பங்கள் நீங்கிப் போகின்றன.

பெயர்க்காரணம்
-------------

மேற்குத்தொடர்ச்சி மலையிலிருந்து வெட்டிக்கொண்டு வரப்பட்டத் தடியில் இந்த ஐயனார் வந்தமையால்  **தடிவீரையன்**  எனப் பெயர் பெற்றார். அந்தத் தெருவிற்கும் தடிவீரையன் தெரு என்றே இன்றும் பெயர் வழங்கப்படுகிறது.

வழிபாடு
-------

இந்தத் தடிவீரையன் சாமியை அருப்புக்கோட்டையில் உள்ள பட்டசாலியர் இனத்தைச் சார்ந்தவர்கள் குலதெய்வமாக வழிபடுகின்றனர்.

திருவிழா
--------

பங்குனி உத்திரத்தில் இக்கோயிலுக்குக் கொடைத் திருவிழா நடத்தப்படுகிறது. இந்த விழாவில் வேறு பல சமூகத்தவரும் கலந்துகொள்கிறனர்.

பார்வை நூல்
-----------

பழனி, கோ , மக்கள் தெய்வங்கள் , புலம் வெளியீடு,
**பன்னாட்டுக் கதிரியல் காப்புக் கழகம்** (International commision on radiation protection- ICRP ) என்பது அரசு சரா தனித்த வல்லுநர் கழகமாகும். இக்கழகம் 1928-ல் நிறுவப்பட்டது. இவ்வமைப்பு, தொடக்கத்தில் பன்னாட்டு எக்சு-ரே மற்றும் கதிர்வீச்சுப் பாதுகாப்புக் குழு (IXRPC) எனப் பெயரிடப்பட்டிருந்தது. பின்னர் மேலும் சீரமைக்கப்பட்டு 1950 இல் இப்பெயரிடப்பட்டது. இலாப நோக்கற்ற இக்கழகத்தின் அறிவியல் செயலகம் தற்போது கனடாவின் ஒட்டாவாவில் செயற்பட்டுவருகிறது. இதன் முக்கிய பணி, பாதுகாப்பாக எந்த உச்சளவு கதிர் வீச்சிற்கு மக்கள் ஆட்படலாம் என்பதனைப் பரிந்துரைப்பதாகும். இக்கழகத்தின் உறுப்பினர்கள் அவர்களது மருத்துவ கதிரியல், உடல்நல இயற்பியல், பரம்பரை நோய் மற்றும் தொடர்புடைய துறை பங்களிப்பு சிறப்புக் கருதி தேர்ந்தெடுக்கப்படுகிறார்கள். எந்த நாட்டைச் சார்ந்தவர் என்பதைவிட அவர்களின் துறைசார்ந்த அறிவுக்காகவே உறுப்பினராக ஏற்கப்படுகிறார்கள். இக்கழகத்தின் பரிந்துரைகள் கடந்த ஆண்டுகளில் எல்லா உறுப்பு நாடுகளாலும் ஏற்றுக் கொள்ளப்பட்டுள்ளன.

மேற்கோள்கள்
-----------

1. ↑  Clarke, R.H.; and J. Valentin (2009). "The History of ICRP and the Evolution of its Policies". *Annals of the ICRP*. ICRP Publication 109 **39** (1): pp. 75–110. doi:10.1016/j.icrp.2009.07.009.. பார்த்த நாள்: 12 May 2012.

வெளி இணைப்புகள்
---------------

* ICRP website
*
**பிரடெரிக் தெபெல் பென்னெட்** *(Frederick Debell Bennett)* இங்கிலாந்தைச் சேர்ந்த ஓர் உயிரியலாளர் ஆவார். இவர் வாழ்ந்த காலம் 1806 ஆம் ஆண்டு முதல் 1859 ஆம் ஆண்டு வரையுள்ள காலமாகும். அறுவை மருத்துவர்களின் இராயல் கல்லுரியிலும் இராயல் புவியியல் கழகத்திலும் பென்னெட் உறுப்பினராக இருந்தார். 
இங்கிலாந்து நாட்டின் தேவான் மாகாணத்தில் பென்னெட் பிறந்தார். 1828 ஆம் ஆண்டில் மருந்து விற்பனையாளர் சங்கத்தின் உரிமத்தையும் 1829 ஆம் ஆண்டில் அறுவை மருத்துவர்களின் இராயல் கல்லூரியின் உறுப்பினர் என்ற தகுதியையும் பெற்றார். பென்னட் முதன்முதலில் தேம்சு நதியில் நங்கூரமிட்டிருந்த மருத்துவக் கப்பலான கிராம்பசில் உதவி அறுவை சிகிச்சை நிபுணராக பணியாற்றினார். பின்னர் 1833 ஆம் ஆண்டில் இலண்டன் திமிங்கல வேட்டைக் கப்பலான டசுக்கனில் சேர்ந்தார். 1833 ஆம் ஆன்டு முதல் 1836 ஆம் ஆண்டு வரை இதே கப்பலில் உலகம் முழுவதும் பயணம் செய்தார். இந்த பயணத்தின் நோக்கம் திமிங்கலங்களையும் நிலப்பகுதி மற்றும் இயற்கையையும் ஆய்வு செய்வதாக அமைந்திருந்தது. திமிங்கலங்களின் பல இனங்களை பென்னெட் விவரித்திருக்கிறார். ரெமோரா ஆசுட்ராலிசு எனப்படும் உறிஞ்சும் இன திமிங்கலங்கள், நீள் சிறகு கடற்பறவை இனம், ஆப்பிரிக்க பறக்கும் மீன் போன்றவை சில உதாரணங்களாகும். மத்திய இலண்டனிலுள்ள சவுத்வார்க் மாவட்டத்திற்குத் திரும்பிய பின்னர் பென்னெட் மருத்துவம் பார்க்கத் தொடங்கினார். இங்குதான் 1859 ஆம் ஆண்டு தன்னுடைய 53 ஆம் வயதில் இறந்தார்.

புத்தகம்
--------

1833 ஆம் ஆண்டு முதல் 1836 ஆம் ஆண்டு வரையிலான உலக திமிங்கலப் பயணம் என்ற நூலை எழுதி இலண்டனில் 1940 ஆம் ஆண்டு வெளியிட்டார்.

மேற்கோள்கள்
-----------

1. ↑  Druett, Joan, Rough Medicine: Surgeons at Sea in the Age of Sail. New York: Routledge, 2001, pp. 40-41; 213.

புற இணைப்புகள்
--------------

* Explorers of the Pacific: European and American Discoveries in Polynesia. Frederick Debell Bennett
குவாண்டம் விசையியலில், **பருப்பொருள் அலைகள்** (**சடத்துவ அலைகள்**, *matter waves*), அல்லது **டி புறாக்ளி அலைகள்** (*de Broglie waves*, /dəˈbrɔɪ/) என்பது சடப்பொருட்களில் காணப்படும் அலை-துகள் இருமை பற்றிய கோட்பாடாகும். இக்கோட்பாட்டை லூயி டி பிராக்லி என்பவர் தனது முனைவர் பட்ட ஆய்விற்காக முன்வைத்தார். இது எத்தன்மைத்தாயினும் இயங்கிக் கொண்டிருக்கும் ஒரு பொருளினுக்கு ஓர் அலைபண்பும் உள்ளது .இவ்வலையே டி புறாக்ளி அலை எனப்படுகிறது.

 எலக்ட்ரான் விளிம்பு விளைவு சோதனையில் சடத்துவ அலைகள்
துணிக்கை ஒன்றின் அலைநீளம் அதன் உந்தத்திற்கு நேர்மாறு விகித சமனாக இருக்கும் என்பதை டி புறாக்ளி தொடர்புகள் எடுத்துரைக்கின்றன. இந்த அலைநீளம் டி புறாக்ளி அலைநீளம் எனவும் அழைக்கப்படுகின்றது. அத்துடன் டெ புறாக்லி உய்த்தறிந்ததன் படி, பருப்பொருள் அலைகளின் அதிர்வெண், ஆற்றலுக்கு *E* நேர்விகித சமனாக இருக்கும்.

டி புறாக்லி சமன்பாடுகள் துணிக்கை ஒன்றின் அலைநீளம் *λ*, உந்தம் *p*, அதிர்வெண் *f*, இயக்க ஆற்றல் *E* (ஓய்வு ஆற்றல், நிலையாற்றல் தவிர்ந்த) ஆகியவற்றைத் தொடர்பு படுத்துகிறது:

|  |
| --- |
| {\displaystyle {\begin{aligned}&\lambda =h/p\\&f=E/h\end{aligned}}} |

இங்கு உந்தம் p = mv, m என்பது பொருளின் நிறை, v என்பது அதன் திசை வேகம், *h* என்பது பிளாங்கு மாறிலி. இச்சமன்பாடுகள் பின்வருமாறும் எழுதப்படலாம்:

|  |
| --- |
| {\displaystyle {\begin{aligned}&p=\hbar k\\&E=\hbar \omega \\\end{aligned}}} |

இங்கு

* {\displaystyle \hbar =h/2\pi } என்பது குறைக்கப்பட்ட பிளாங்கு மாறிலி அல்லது **டிராக்கின் மாறிலி** (*Dirac's constant*),
* {\displaystyle k=2\pi /\lambda } என்பது கோண அலையெண்,
* {\displaystyle \omega =2\pi f} என்பது கோண அதிர்வெண்.

இரண்டு வகை சமன்பாடுகளிலும், இரண்டாவது மேக்ஸ் பிளாங்க், ஐன்ஸ்டைன் ஆகியோரினால் முன்வைக்கப்பட்டதனால், பிளாங்கு-ஐன்ஸ்டைன் தொடர்பு எனவும் அழைக்கப்படுகிறது.

மேற்கோள்கள்
-----------

1. ↑  L. de Broglie, *Recherches sur la théorie des quanta* (Researches on the quantum theory), Thesis (Paris), 1924; L. de Broglie, *Ann. Phys.* (Paris) **3**, 22 (1925).
2. 1 2  Resnick, R.; Eisberg, R. (1985). *Quantum Physics of Atoms, Molecules, Solids, Nuclei and Particles* (2nd ). New York: John Wiley & Sons. பன்னாட்டுத் தரப்புத்தக எண்:0-471-87373-X. .
**கால்சியம் தைட்டனட்டு** *(Calcium titanate)* என்பது CaTiO3 , என்ற மூலக்கூற்று வாய்ப்பாட்டுடன் காணப்படும் ஒரு கனிம வேதியியல் சேர்மமாகும். இச்சேர்மம் **கால்சியம் தைட்டானியம் ஆக்சைடு** என்றும் அழைக்கப்படுகிறது. கனிமமாக இருக்கும்போது இது பெரோவ்சிகைட்டு என்ற பெயரால் அழைக்கப்படுகிறது. 1792–1856 ஆம் ஆண்டைச் சேர்ந்த உருசியாவின் கனிம வேதியியலாளர் எல்.ஏ. பெரோவ்சிகி இக்கனிமத்தைக் கண்டறிந்தார். கால்சியம் தைட்டனட்டு ஒரு நிறமற்ற எதிர்காந்தத் தன்மையுடைய திண்மம் ஆகும். சிலசமயங்களில் கனிமநிலையில் இது அதிலுள்ள மாசுக்களால் நிறம் பெற்றும் காணப்படுகிறது.

தொகுப்பு முறை
-------------

கால்சியம் ஆக்சைடு மற்றும் தைட்டானியம் ஈராக்சைடு இரண்டும் 1300 0 செல்சியசு வெப்பநிலையில் இணைந்து கால்சியம் தைட்டனட்டு உண்டாகிறது. கூழ்மக் – குழைமச் செயல்முறையில் சற்றுக் குறைவான வெப்பநிலையில் அதிகத் தூய்மையான கால்சியம் தைட்டனட்டு தயாரிக்கப்படுகிறது. கூழமக் குழைமத்தில் இருந்து தூள் தயாரிக்கப்படுவதால் இவ்வுப்பு மேலும் அழுந்தக்கூடியதாகவும் கணக்கிடப்பட்ட அளவான (~4.04 கி/மி.லிl) அடர்த்திக்கு நெருக்கமாகவும் உள்ளது.

அமைப்பு
-------

கால்சியம் தைட்டனட்டு படிகங்கள் செஞ்சாய்சதுர அமைப்பில் அதிலும் குறிப்பாக பெரோவ்சிகைட்டு அமைப்பில் கிடைக்கின்றன. இந்நோக்குருவில் Ti(IV) மையங்கள் எண்முகமும் மற்றும் Ca2+ மையங்கள் 12 ஆக்சிசன் மையங்களின் கூண்டில் ஆக்ரமிக்கின்றன. பல உபயோகமுள்ள பொருட்கள் இவ்வமைப்புடன் தொடர்புடைய அமைப்புகளை ஏற்றிருக்கின்றன. உதாரணம்: பேரியம் தைட்டனட்டு அல்லது அமைப்பு மாறுபாடு கொண்ட இட்ரியம் பேரியம் தாமிர ஆக்சைடு ஆகியன உதாரணங்களாகும்.

பயன்கள்
-------

தைட்டானியத்தின் தாது என்பதைத் தாண்டி கால்சியம் தைட்டனட்டு மிகக் குறைவான பயன்களைக் கொண்டிருக்கிறது. இச்சேர்மத்தை ஒடுக்க வினைக்கு உட்படுத்தினால் தைட்டானியம் உலோகம் தயாரிக்கலாம் அல்லது பெர்ரோதைட்டானியம் உலோகக் கலவையைத் ref>Heinz Sibum, Volker Günther, Oskar Roidl, Fathi Habashi, Hans Uwe Wolf, "Titanium, Titanium Alloys, and Titanium Compounds" in Ullmann's Encyclopedia of Industrial Chemistry 2005, Wiley-VCH, Weinheim. எஆசு:095 10.1002/14356007.a27 095</ref> தயாரிக்கலாம்.

மேற்கோள்கள்
-----------

1. ↑  Pfaff, G. (1994). "Synthesis of calcium titanate powders by the sol-gel process". *Chemistry of Materials* **6**: 58. doi:10.1021/cm00037a013.
2. ↑  Dunn, B.; Zink, J. I. (2007). "Sol–Gel Chemistry and Materials". *Accounts of Chemical Research* **40** (9): 729. doi:10.1021/ar700178b. பப்மெட்:17874844.
3. ↑  R. H. Buttner, E. N Maslen: *Electron difference density and structural parameters in CaTiO3*. In: *Acta Crystallographica*. 1992, B48, 644-649. எஆசு:10.1107/S0108768192004592

இவற்றையும் காண்க
----------------

* பெரோவ்சிகைட்டு
* பெரோவ்சிகைட்டு (அமைப்பு)
* பெரோவ்சிகைட்டு சூரிய மின்கலம்

வெளி இணைப்புகள்
---------------

* Crystal structure of CaTiO3 பரணிடப்பட்டது 2009-04-13 at the வந்தவழி இயந்திரம்

| * பா
* உ
* தொ
 கால்சியம் சேர்மங்கள் |
| --- |
| 
* CaAl2O4
* CaB6
* CaBr2
* Ca(BrO3)2
* CaC2
* CaCN2
* Ca(CN)2
* CaCO3
* CaC2O4
* CaCl2
* Ca(ClO)2
* Ca(ClO3)2
* CaCrO4
* CaF2
* CaH2
* Ca(HCO3)2
* CaH2S2O6
* CaI2
* Ca(IO3)2
* Ca(MnO4)2
* CaN6
* Ca(NO3)2
* CaO
* CaO2
* Ca(OH)2
* CaP
* CaS
* CaPo
* CaSO3
* CaSO4
* CaSi2
* CaTiO3
* Ca2P2O7
* Ca2SiO4
* Ca3Al2O6
* Ca3(AsO4)2
* Ca3(BO3)2
* Ca3(C6H5O7)2
* Ca3N2
* Ca3P2
* Ca4(PO4)2O
* Ca3(PO4)2
* Ca(H2PO4)2
* CaHPO4
* C36H70CaO4

 |
**தீதிலி முன்னிற்குஞ்சுரப்பி மிகைப்பெருக்கம்**(*Benign prostatic hyperplasia*, **BPH**), அல்லது **முன்னிற்குஞ்சுரப்பியின் தீதில்லாப் பெருக்கம்** (*benign enlargement of the prostate*, **BEP** அல்லது *adenofibromyomatous hyperplasia* மற்றும் *benign prostatic hypertrophy*), எனக் குறிப்பிடப்படுவது முன்னிற்கும் சுரப்பியின் அளவு பெரிதாவது ஆகும்.

முன்னிற்குஞ்சுரப்பியின் இணைப்பு மற்றும் புறவணியிழைய உயிரணுக்களின் மிகைப்பெருக்கத்தால் முன்னிற்குஞ்சுரப்பியின் சிறுநீர்க்குழாய்ப்புற மண்டலத்தில் பெரிய, தனித்தனியான முடிச்சுகள் உண்டாவதை இது குறிக்கிறது. இந்த முடிச்சுக்கள் குறிப்பிடக்கூடிய அளவில் பெரிதானால் சிறுநீர்வழிப் பாதையைச் சுருக்கி பகுதியான அல்லது சிலநேரங்களில் முழுமையான, தடங்கலை ஏற்படுத்தி வழமையான சிறுநீர்ப் போக்கை கட்டுப்படுத்தும். இதனால் தயக்கமான சிறுநீர்க் போக்கு, அடிக்கடி சிறுநீர் கழித்தல், வலியுடன் கூடி சிறுநீர் கழிதல், கூடிய தீவாய்ப்புள்ள சிறுநீர் தடத் தொற்றுக்கள், மற்றும் சிறுநீர் தங்கல் போன்ற நோயறிகுறிகள் தோன்றும். உறுப்பின் அளவு பெரிதாவதாலும் சிறுநீர் தடத் தொற்றுக்களால் ஏற்படும் அழற்சியாலும் இந்த நோயாளிகளுக்கு முன்னிற்குஞ்சுரப்பிக்கே உரித்தான முறிதூண்டி அளவுகள் கூடிய அளவில் இருந்தாலும் தீதிலி முன்னிற்குஞ்சுரப்பி மிகைப்பெருக்கம் புற்றுநோய்க்கோ புற்றுநோய்க்கான கூடிய தீவாய்ப்புகளுக்கோ வழிவகுப்பதில்லை.

இந்த மிகைப் பெருக்கத்தில் தனியான உயிரணுக்களின் அளவு பெரிதாவதில்லை (hypertrophy); உயிரணுக்களின் எண்ணிக்கையே பெருகுகிறது (hyperplasia).இருப்பினும் இந்த இரு சொற்களும் பொதுவாக,சில நேரங்களில் சிறுநீர்குழாய் மருத்துவர்களாலும்,ஒன்றுக்கொன்று வேற்றுமையின்றி பயன்படுத்தப்படுகின்றன.

முன்னிற்குஞ்சுரப்பியின் சீதப்படலக் கட்டி வளர்ச்சி ஏறத்தாழ 30 அகவையிலிருந்து தொடங்குகிறது. ஆடவர்களில் 50% பேருக்கு 50 அகவையிலும் 75% பேருக்கு 80 அகவையிலும் இந்நோயின் இழைய சான்றுகள் தெரியத் துவங்குவதாக மதிப்பிடப்பட்டுள்ளது; இவர்களில் 40–50% ஆடவர்களுக்கு, இந்த மிகைப்பெருக்கம் மருத்துவரீதியாக குறிப்பிடத்தக்கதாக உள்ளது.

மேற்சான்றுகள்
-------------

1. ↑  Bostwick, D. G. (2002). "The Pathology of Benign Prostatic Hyperplasia". in Kirby, Peter; McConnell, John D.; Fitzpatrick, John M. et al.. *Textbook of Benign Prostatic Hyperplasia*. London: Isis Medical Media. பன்னாட்டுத் தரப்புத்தக எண்:978-1-901865-55-4.
2. ↑  Rubenstein, Jonathan; McVary, Kevin T. (6 February 2008). "Transurethral Microwave Thermotherapy of the Prostate (TUMT)". eMedicine. .

கூடுதல் பார்வைக்கு
------------------

* breast முன்னிற்குஞ்சுரப்பிநீக்கம்
* முன்னிற்குஞ்சுரப்பி புற்றுநோய்

மேலும் அறிய
-----------

* Christensen, Tyler L.; Andriole, Gerald L. (February 2009). "Benign Prostatic Hyperplasia: Current Treatment Strategies". *Consultant* **49** (2): 115–22.. பார்த்த நாள்: 2013-03-14.

வெளி இணைப்புகள்
---------------

விக்கிமீடியா பொதுவகத்தில்,  
 ***Benign prostatic hyperplasia***   
என்பதின் ஊடகங்கள் உள்ளன. 

* Extrinsic Compression by Prostate பரணிடப்பட்டது 2014-07-08 at the வந்தவழி இயந்திரம்
**லிந்தமுல்லை பத்தினிக் கோயில்** (*Lindamulla Pattini Devalaya*, சிங்களம்: ළිඳමුල්ල පත්තිනි දේවාලය) என்பது இலங்கையின் பதுளை பிரதேச செயலாளர் பிரிவில் அமைந்துள்ள ஒரு பழங்கால கோயில் ஆகும். இது தெமோதரை - ஓடைப் பள்ளத்தாக்கு - பதுளை பிரதான சாலையில், முத்தியங்கனா ராஜ மகா விகாரையிலிருந்து சுமார் 1.5 km (0.93 mi) தொலைவில் உள்ளது. இக்கோயிலானது பிள்ளைப்பேறு மற்றும் ஆரோக்கியத்தை அளிக்கும் தெய்வம் என்று நம்பப்படும் சிங்கள தெய்வமான பத்தினிக்கு (கண்ணகி கட்டபட்டுள்ளது. இக்கோயிலானது தொல்லியல் சிறப்புமிக்க பாதுகாக்கப்பட்ட ஒரு நினைவுச்சின்னமாக அரசாங்கத்தால் முறையாக 8 சூலை 2005 அன்று அரசாங்க வர்த்தமானி எண் 1401 இன் வழியாக அறிவிக்கபட்டுள்ளது.

கோயில்
------

இந்த கோவிலில் வளாகத்தில் மாலிகவா (கருவறை), சமையலறை, போதி மரத்துடன் புத்தர் சன்னதி ஆகியவை உள்ளன. இருப்பினும் கருவறைக்கு முன்னால் சிங்காசன மண்டிராயா (அரியாசன அறை) இல்லை. சன்னதியின் வெளிப்புறச் சுவரானது பல்வேறு பழங்கால ஓவியங்களால் அழகூட்டபட்டுள்ளது.

மேலும் காண்க
------------

* ஹால்பே பத்தினிக் கோயில்

குறிப்புகள்
-----------

1. ↑  "Protected Monument List 2012-12-12". தொல்பொருளியல் திணைக்களம், இலங்கை. 12 December 2012 இம் மூலத்தில் இருந்து 2018-11-23 அன்று. பரணிடப்பட்டது... பார்த்த நாள்: 27 June 2017.
2. ↑  "Gazette". *இலங்கை அரச வர்த்தமானி* **1401**. 8 July 2005.
**அச்சலு** (*Achalu (Kanakapura*) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர்.  இது ராமநகர மாவட்டத்தின் கனகபுரா வட்டத்தில் அமைந்துள்ளது.

ஊர் தோற்றம் குறித்த கதை
-----------------------

அச்சலு என்பது தொட்டமனே குடும்பத்தைச் சேர்ந்த சிற்றூராகும், இது முதல் நூற்றாண்டில் காரய்யா / காரேகவுடா மற்றும் ஜுஞ்சேகவுடா ஆகியோரால் மலைக்குப் பின்னால் உருவாக்கபட்ட சிற்றூர் ஆகும். அவர்கள் அச்சலு தொட்டமானே (அச்சலு சிற்றூரின் முதல் வீடு) என்ற பெரிய வீட்டைக் கட்டினர். ஜுஞ்சேகவுடா ஆலம்பாடியைச் (ஆலம்பாடி என்பது சாமராஜநகர் மாவட்டம், மாதேஸ்வரன் மலைக்கு அருகில் உள்ள ஒரு சிற்றூர்) சேர்ந்தவர். அரசனால் ஏற்பட்ட தொல்லைகளால் ஆலம்பாடியில் இருந்து அச்சலு கிரமம் உள்ள பகுதிக்கு நடந்து வந்து குடியேறி புதிய கிராமமான அச்சலுவை அழைக்கும் அச்சலா என்று பெயர் வைத்தனர்....

அமைவிடம்
--------

இந்த ஊரானது மாவட்ட தலைநகரான ராமநகரத்தில் இருந்து 36 கி.மீ. தொலைவும், வட்டத் தலைநகரான கனகபுராவிலிருந்து 18 கிலோமீட்டர்தொலைவிலும் உள்ளது.

மக்கள் வகைபாடு
--------------

இந்த கிராமத்தில் 580 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 2,497 ஆகும். இதில் பெண்களின் எண்ணிக்கை 1,209 என்றும், ஆண்களின் எண்ணிக்கை 1,288 என்றும் உள்ளது. கல்வியறிவு பெற்றவர்கள் விகிதம் 60.43% ஆகும்.

மேலும் பார்க்கவும்
------------------

* பெங்களூர் ஊரக மாவட்டம்
* கர்நாடக மாவட்டப் பட்டியல்

மேற்கோள்கள்
-----------

1. ↑  "Yahoo! maps India :".. பார்த்த நாள்: 2009-04-17.  Achalu (Kanakapura), Bangalore Rural, Karnataka
2. ↑  "Achalu Village in Kanakapura (Ramanagara) Karnataka". `{{cite magazine}}`: Cite magazine requires `|magazine=` (help); Text "villageinfo.in" ignored (help)

வெளி இணைப்புகள்
---------------

*
**எ செபரேஷன்** (பெர்சிய மொழியில்: جدایی نادر از سیمین‎ Jodái-e Náder az Simin, "The Separation of Nader from Simin") (ஆங்கிலம்: A Separation) 2011-ம் ஆண்டு பெர்சிய மொழியில் வெளிவந்த ஈரானிய திரைப்படம் ஆகும். அஸ்கஃர் ஃபர்ஹாதி எழுதி இயக்கிய இந்தத் திரைப்படத்தில் லெய்லா ஹாடாமி, பெய்மன் மோஆதி, ஷாகாப் ஹோசினி, சாரெ பயட் மற்றும் சாரினா ஃபர்ஹாதி போன்றோர் நடித்துள்ளனர். படத்தின் கதை ஒரு ஈரானிய நடுத்தர வர்க்க தம்பதியினரின் விவாகரத்து பிரிவு, கணவனின் அல்சைமர் நோயால் பாதித்த வயோதிக தந்தையைப் பார்த்துக்கொள்ள அவன் நியமிக்கும் ஒரு பணிப்பெண்ணினால் ஏற்படும் பிரச்சனைகளை குறித்து போகிறது.

இப்படம் சிறந்த வெளிநாட்டுப்படத்திற்கான 2012 அகாடமி விருதை வென்றது, இதுவே இவ்விருதைப்பெறும் முதல் ஈரானிய படமாகும். மேலும் இது, 61-வது பெர்லின் உலக திரைப்படத் திருவிழாவில் சிறந்த படத்திற்கான கோல்டன் பியர்(Golden bear) விருதும், சிறந்த நடிகர் மற்றும் நடிகைக்கான சில்வர் பியர்(Silver bear) விருதும் வென்றுள்ளது. கோல்டன் பியர் விருது பெறும் முதல் ஈரானிய திரைப்படம் இதுதான். சிறந்த திரைப்படத்திற்கான கோல்டன் குளோப் விருதையும் வென்றுள்ளது. இத்திரைப்படம் சிறந்த திரைக்கதைக்கான அகாடமி விருதிற்கும் முன்மொழியப்பட்டது; கடந்த ஐந்து ஆண்டுகளில் ஆங்கிலம் அல்லாத ஒரு படம் இந்தப் பகுப்பிற்கு(category) பரிந்துரைக்கப்பட்டது என்பதும் குறிப்பிடத்தக்கது..

உசாத்துணைகள்
------------

1. ↑  "*Nader and Simin, A Separation* (PG)". British Board of Film Classification. 3 May 2011.. பார்த்த நாள்: 25 March 2012.
2. ↑  "*A Separation* (2011) - Box office / business". *ஐ.எம்.டி.பி இணையத்தளம்* (அமேசான்.காம்). 25 March 2012.. பார்த்த நாள்: 27 March 2012.
3. ↑  "Iranian Film Takes Top Prize at Berlinale".. பார்த்த நாள்: ஃபிப்ரவரி 16, 2013.
4. ↑  "Golden Globes: 'A Separation' wins best foreign language film".. பார்த்த நாள்: ஃபிப்ரவரி 16, 2013.
5. ↑  "Oscar Nominations 2012: Full List".. பார்த்த நாள்: ஃபிப்ரவரி 16, 2013.
**இதய தமனி அடைப்பு**

இதய தமனி அடைப்பு என்பது இரத்தத்தை எடுத்துச் செல்லும் இதய குழாய்களில் அடைப்பு ஏற்படுவதாகும். நாம் உண்ணும் உணவில் உள்ள கொழுப்புப் பொருட்கள் நாளடைவில் இரத்தக் குழாய்களில் படிந்து இரத்த ஓட்டத்தை தடை செய்கிறது. இதனால் இதயத்தின் இயக்கம் பாதிக்கப்பட்டு தமனிகளில் அடைப்பு, இதயம் செயலிழப்பு மற்றும் கரோனரி தமனி நோய் போன்ற இதய பிரச்சனைகள் உண்டாகின்றன.

**அடைப்புகள்**

இந்த இரத்த குழாய் அடைப்புகள் இதயத்தில் மட்டும் பாதிப்பதில்லை. பெருந்தமனி தடிப்பு, அல்லது தமனிகள் தடித்தல், அமைப்பில் உள்ள எந்த தமனிகளையும் தாக்கக்கூடும். இதனால் உடல் முழுவதும் வெவ்வேறு விதமான அறிகுறிகள் தோன்றுகின்றன.

**அறிகுறிகள்**

அடி முதுகில் வலி தோன்றுதல்

முதுகில் செல்லும் இரத்தக் குழாய்களில் தான் முதல் அறிகுறிகள் தோன்றுகின்றன. அங்கே அடைப்பு ஏற்பட்டு முதுகெலும்பு நரம்புகளை பலவீனப்படுத்துகிறது. பிறகு அடி முதுகில் வலி தென்படும். நாள்பட்ட முதுகுவலி உடையவர்கள் மருத்துவரை அணுகுவது நல்லது.

**விறைப்புத்தன்மை குறைபாடு**

தமனிகளில் அடைப்பு ஏற்படும் போது ஆண்களுக்கு விறைப்புத்தன்மை குறைபாடு ஏற்படுகிறது. இதனால் அவர்கள் பாலியல் பிரச்சனைகளை சந்திக்கின்றனர்.

**பக்க வாதம்**

மூளைக்கு செல்லும் தமனிகளில் கொழுப்பு படியும் போது இரத்த ஓட்டம் தடைபட்டு மூளை செல்கள் இறக்கின்றன. இதனால் பக்க வாதம் ஏற்பட வாய்ப்புள்ளது. 

**இதய ஆரோக்கிய வழிகள்**

இதய ஆரோக்கியம் தொடர்பான உடற்பயிற்சிகளை செய்யுங்கள் 

புகைப்பிடித்தல் மற்றும் மதுப்பழக்கத்தை தவிருங்கள் 

ஆரோக்கியமான உணவுப் பழக்கத்தை பேணுங்கள் 

சரியான உடல் எடையை பேணுங்கள் 

அடிக்கடி மருத்துவரிடம் சென்று பரிசோதனை செய்யுங்கள். 

  



1. ↑  "Clogged Arteries (Arterial Plaque)" (in en). .
2. ↑  "Heart Health and Aging" (in en). .
**இராஜ கண்ணப்பன்** (*R. S. Raja Kannappan*) (**எஸ். கண்ணப்பன்** என்றும் அழைக்கப்படுகிறார்) என்பவர் தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பத்தூர் தொகுதியில் இருந்து 1991 ஆண்டு சட்டமன்றத்திற்குத் தேர்ந்தெடுக்கப்பட்டார். இவர் பொதுப்பணித்துறை அமைச்சராக ஜெ. ஜெயலலிதாவின் அமைச்சரவையில் 1991-1996 ஆண்டைய காலகட்டத்தில் இருந்தார். பிறகு மக்கள் தமிழ் தேசம் என்ற தனிக்கட்சியை துவக்கினார். பின்னர் 2001 ஆண்டு சட்டமன்ற தேர்தலில், திமுகவுடன் கூட்டணி அமைத்து போட்டியிட்டார். 2006, ஆண்டு தனது கட்சியை கலைத்துவிட்டு தி.மு.கவில் இணைத்தார். 2006 சட்டமன்றத் தேர்தலில் திமுக, சார்பில் இளையான்குடியில் போட்டியிட்டு வென்றார். பிப்ரவரி 2009 இல் தி.மு.க சார்பில் போட்டியிட்டு வென்ற சட்டமன்ற உறுப்பினர் பதவியை விட்டு விலகி, அனைத்திந்திய அண்ணா திராவிட முன்னேற்றக் கழகத்தில் மீண்டும் இணைந்து, 2009 நாடாளுமன்றத் தேர்தலில், சிவகங்கை நாடாளுமன்றத் தொகுதியில் அஇஅதிமுக சார்பில் போட்டியிட்டு, இந்திய தேசிய காங்கிரசின் வேட்பாளரான ப. சிதம்பரத்திடம் தோல்வியுற்றார்..

பின்னர் அஇஅதிமுகவிலிருந்து விலகி மீண்டும் திமுகவில் இணைந்தார். 2021 தமிழ்நாடு சட்டமன்றத் தேர்தலில், இராமநாதபுரம் மாவட்டம், முதுகுளத்தூர் தொகுதியில் திராவிட முன்னேற்றக் கழக வேட்பாளராக போட்டியிட்டார். இத்தேர்தலில் 1,01,901 வாக்குகள் பெற்று தமிழக சட்டமன்ற உறுப்பினராகத் தேர்ந்தெடுக்கப்பட்டார். பின்னர் 2021, மே 7 அன்று போக்குவரத்துத்துறை அமைச்சசராக பதவியேற்றார். பிறகு, 29 மார்ச்சு 2022 அன்று முதல் பிற்படுத்தப்பட்டோர் நலத்துறை அமைச்சராக பொறுப்பு மாற்றப்பட்டுள்ளார்.

| ஆண்டு | வெற்றி பெற்ற தொகுதி | கட்சி | பெற்ற வாக்குகள் | வாக்கு விழுக்காடு (%) |
| --- | --- | --- | --- | --- |
| 2021 | முதுகுளத்தூர் | திமுக | 101901 | 46.06% |

மேற்கோள்கள்
-----------

1. ↑  "1991 Tamil Nadu Election Results, Election Commission of India" இம் மூலத்தில் இருந்து 2010-10-07 அன்று. பரணிடப்பட்டது.. .
2. ↑  "Kannappan charge sheeted" இம் மூலத்தில் இருந்து 2012-11-05 அன்று. பரணிடப்பட்டது.. .
3. ↑  Raja Kannappan hits out at CM
4. ↑  "Rajakannappan joins AIADMK" இம் மூலத்தில் இருந்து 2011-06-06 அன்று. பரணிடப்பட்டது.. .
5. ↑  "Chidambaram declared winner after 21 rounds of counting" இம் மூலத்தில் இருந்து 2009-05-20 அன்று. பரணிடப்பட்டது.. .
6. ↑
7. ↑  தமிழ்நாட்டின் புதிய அமைச்சர்கள் யார், யார்? முழு விவரம், பிபிசி 2021 மே 6
8. ↑  Vigneshkumar (2022-03-29). "முதல்வர் துபாயிலிருந்து வந்ததுமே அதிரடி.. திமுக அரசு அமைந்த பிறகு நடந்த முதல் அமைச்சரவை மாற்றம்" (in ta). .
**வட்டுக்கோட்டை** இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 11 கிலோமீட்டர்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் சென்று பின்னர் பொன்னாலையில் இருந்து கிழக்கு நோக்கித் திரும்பும் யாழ்ப்பாணம்-பொன்னாலை-பருத்தித்துறை வீதி (AB21) ஊடறுத்துச் செல்கின்றது, இதைத்தவிர இவ்வூரை கொக்குவில்-வட்டுக்கோட்டை வீதி வழியாகவும் வந்தடையலாம். இவ்வூரைச்சூழ அராலி, மூளாய், சித்தங்கேணி போன்ற ஊர்கள் அமைந்துள்ளன. தனித் தமிழீழம் அமைக்கப்பட வேண்டும் எனும் வட்டுக்கோட்டைத் தீர்மானம் இவ்வூரில் நடைபெற்றது ஒரு சிறப்பம்சம் ஆகும்.

பெயர்க்காரணம்
-------------

வட்டுக்கோட்டை என்ற பெயரானது வட்டக் கோட்டை என்பதில் இருந்து மருவி வந்ததென்று ஒருசாராரும், மறுசாரார் வடுகக் கோட்டையில் இருந்து (வடுகர் என்னும் தென்னிந்தியர்களின் கோட்டை) வந்தது என்றும் வாதிடுகின்றனர்.

பாடசாலைகள்
----------

* யாழ்ப்பாணக் கல்லூரி - ஒரு தனியார்மய புகழ்பெற்ற கலவன் பாடசாலை ஆகும். 1823இல் ஆரம்பிக்கப்பட்டது. தமிழ், ஆங்கிலம் ஆகிய மொழிகளில் கல்வி கற்பிக்கப்படுகின்றது.
* வட்டு இந்துக் கல்லூரி

இவற்றையும் பார்க்க
------------------

* வட்டுக்கோட்டைப் பிரகடனம்

9°43′50.87″N 79°56′50.87″E﻿ / ﻿9.7307972°N 79.9474639°E﻿ / 9.7307972; 79.9474639
**தேவிப்பட்டிணம் உலகநாயகியம்மன் கோயில்** தமிழ்நாட்டில் இராமநாதபுரம் மாவட்டம், இராமநாதபுரம் வட்டம், தேவிபட்டினம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் உலகநாயகி அம்மன்(சுயம்பு) சன்னதி உள்ளது. இக்கோயிலில் ஐந்து நிலை கொண்ட ராஜகோபுரம் உட்பட மொத்தம் ஐந்து கோபுரங்கள் உள்ளன. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது.

இதனையும் காண்க
--------------

* தேவிப்பட்டிணம் திலகேஸ்வரர் கோயில்
* தேவிப்பட்டிணம் மாரியம்மன் கோயில்
* தேவிப்பட்டிணம் கடலடைத்த பெருமாள் கோயில்

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**கிரீஷ் பரத்துவாஜ்** (**Girish Bharadwaj**) (மே 2, 1950) இந்திய சமூக செயற்பாட்டாளரான இவர் போக்குவரத்து வசதியற்ற, தொலைதூர கிராமப்புறங்களில் பாயும் ஆறுகளை மக்கள் கடந்து செல்வதற்கு வசதியாக, குறைந்த செலவில், தரமான 127 தொங்கு பாலங்களை அமைத்துக் கொடுத்த வகையில், இவருக்கு *தொங்கு பாலங்களின் நண்பர்* என்றும் *இந்தியாவின் பால மனிதர்* என்றும் மக்களால் அன்புடன் அழைக்கப்படுகறார். தன்னலமற்ற மக்கள் சேவைக்காக இவருக்கு இந்திய அரசு 2017-ஆம் ஆண்டில் பத்மசிறீ விருது வழங்கியது.

இளமை வாழ்க்கை
-------------

2 மே 1950-இல் கர்நாடகா மாநிலத்தின் தெற்கு கன்னட மாவட்டத்தில் உள்ள சுல்லியா எனும் ஊரில் பிறந்தார். இவர் மாண்டியாவில் உள்ள ஒரு பொறியியல் கல்லூரியில் இளநிலை இயந்திரவியல் படிப்பில் பட்டம் பெற்றார். இவருக்கு உஷா எனும் மனைவியும், மூன்று குழந்தைகளும் உள்ளனர்.

சமூகப் பணி
----------

தெற்கு கன்னட மாவட்டத்தின் ஆரம்பூர் எனும் தொலைதூர கிராமத்தில் பாயும் பயஸ்வினி ஆற்றின் குறுக்கே 1980-இல் முதன்முதலில் ஒரு பொதுமக்கள் பயன்பாட்டிற்கு ஒரு தொங்கு பாலங்த்தை நிறுவினார். அதன் பிறகு கர்நாடகா, கேரளா, ஆந்திரப் பிரதேசம் மற்றும் ஒடிசா போன்ற மாநிலங்களின் தொலைதூர கிராமப்புற மக்களின் பயன்பாட்டிற்கு தொங்கு பாலங்களை அமைத்து கொடுத்தார்.

மேற்கோள்கள்
-----------

1. 1 2  "Sullia's bridge-man gets Padma Shri". *தி டைம்ஸ் ஆஃப் இந்தியா*. .
2. ↑  "President Pranab Mukherjee confers Padma awards". Outlook. .
3. 1 2  "Padma Shri award: 'Bridge Man' credits it to his employees". தி டெக்கன் குரோனிக்கள். .
4. ↑  "Invincible Indians: Solid People, Solid Stories". Firstpost. .
5. ↑  "Bridge man Girish Bharadwaj at VVIET". Star of Mysore. .
6. ↑  "Padma award winners from Karnataka are an eclectic mix". *The Hindu*. .
**நசாத் வெலு பெல்காசம்** (*Najat Vallaud-Belkacem*) (அக்டோபர் 4 1977)என்பவர் பிரான்சு நாட்டின் சோசலிசட் கட்சியின் அரசியல்வாதியும், 2014 ஆம் ஆண்டு ஆகஸ்டு மாதம் 25 ஆம் திகதி அன்று பிரான்சு நாட்டின் முதல் பெண் கல்வி அமைச்சராகப் பதவி ஏற்றுக்கொண்டவரும் ஆவார். 2012 மே 16 முதல் 2014 ஆகசுட் 25 ஆம் திகதி வரை மகளிர் விவகார அமைச்சராகவும், 2012 ஏப்ரல் 2 ஆம் திகதி முதல் 2014 ஆகசுட் மாதம் 25 ஆம் திகதி வரை நகர நிர்வாக அமைச்சராகவும், இளைஞர் நலன் மற்றும் விளையாட்டு துறை அமைச்சராகவும் பதவி வகித்துள்ளார். மேலும் அரசு செய்தித் தொடர்பாளராக 2012 மே மாதம் 16 ஆம் திகதி முதல் 2014 மார்சு 31 ஆம் திகதி வரையும் பதவி வகித்துள்ளார்.

2008 ஆம் ஆண்டு லியோன் நகரத்தின் கவுன்சிலராக பதவி வகித்தார். மேலும் 2007, 2009 மற்றும் 2011 ஆம் ஆண்டுகளில் நடந்த ஜனாதிபதி தேர்தல்களில் செய்தி தொடர்பாளராக நியமிக்கப்பட்டிருந்தார்.

சுயசரிதை
--------

1977 ஆம் ஆண்டு வட ஆப்பிரிக்க நாடான மொரோக்கோவில் ஒரு கட்டிடத் தொழிலாளியின் மகளாகப் பிறந்தார். இவருடன் பிறந்தவர்கள் மொத்தம் ஏழு பேர். இவருடைய பாட்டி அல்சீரியா மற்றும் ஸ்பெயின் வம்சாவழியில் வந்தவராவார். இவரின் குடும்பம் வறுமையில் வாடியதால் இவரை 4 வயதிலிருந்து ஆடு மேய்க்கும்  வேலைக்கு இவரின் பெற்றோர் அனுப்பிவிட்டனர்.﻿ மேலும் வருமை வாட்டவே தென் ஆப்பிரிக்காவிலிருந்து பிரான்சு நாட்டிற்கு இவரது குடும்பம் குடிபெயர்ந்தது. அங்கு சென்று படித்துக்கொண்டே பகுதிநேரப்பணி செய்து குடும்பத்துற்கு உதவிசெய்து வந்தார். 2002 ஆம் ஆண்டு பொது நிர்வாகத்தில் முதுகலைப் பட்டம் பெற்றார்..

சாதனைகள்
--------

பிரான்சு அரசு 2013 ஆம் ஆண்டு தன்பாலின உறவுகளின் திருமணத்தை ஆதரித்து சட்டம் இயற்றியது. அப்போது இவர் இச்சட்டம் *இது ஒரு வரலாற்று முன்னேற்றம்* என்று துணிச்சலாக ஆதரித்தார். சமூக வலைத்தளங்கள் வெறுப்பு அரசியலுக்கு உபயோகிக்கிக்கூடாது என்று சட்டம் கொண்டுவரக் காரணமாக இருந்தார். 2014 ஆம் ஆண்டு பிரான்சு அரசியலில் பல மாற்றங்கள் ஏற்பட்ட போதும் 38 வயதேயான இவருக்கு கல்வி அமைச்சர் பதவி கொடுக்கப்பட்டது. பிறப்பால் இவர் முசுலீமாக இருந்தாலும் இசுலாம் சட்ட திட்டங்களை பெரிய அளவில் கடைப்பிடிக்காதவராகவே இருக்கிறார்.

மேற்கோள்கள்
-----------

1. ↑  Najat Vallaud-Belkacem: From a shepherd girl to minister of education 23 ஏப்ரல் 2016 தி கார்டியன்
2. ↑  ஆடு மேய்த்த சிறுமி இன்று கல்வி அமைச்சர்! தி இந்து தமிழ் செப்டம்பர் 4 2016
3. ↑  "France's new education minister prompts rightwing protests". *The Guardian*. 27 August 2014. .
4. ↑  "Muslim Minister in French Government Calls for Twitter to Censor Tweets that Don't Respect Human Rights".. பார்த்த நாள்: 24 January 2013.
**திருப்பத்தூர் வட்டம்** , தமிழ்நாட்டின் 28 நவம்பர் 2019 அன்று புதிதாக நிறுவப்பட்ட திருப்பத்தூர் மாவட்டத்தின் 4 வட்டங்களில் ஒன்றாகும்.  இந்த வட்டத்தின் தலைமையகமாக திருப்பத்தூர் நகரம் உள்ளது. இந்த வட்டத்தின் கீழ் 63 வருவாய் கிராமங்கள் உள்ளன.திருப்பத்தூர் வட்டத்தில் திருப்பத்தூர் (வேலூர்) ஊராட்சி ஒன்றியம் மற்றும் கந்திலி ஊராட்சி ஒன்றியம் உள்ளது.

மக்கள்தொகை பரம்பல்
------------------

2011-ஆம் ஆண்டு மக்கள் தொகை கணக்கெடுப்பு, இவ்வட்டத்தின் மக்கள்தொகை 561,708 என்று மதிப்பிட்டுள்ளது. அதில் 283,713 ஆண்களும், 277,995 பெண்களும் உள்ளனர். 131,982 குடும்பங்கள் கொண்ட இவ்வட்ட மக்கள்தொகையில் 71.4% கிராமப்புறங்களில் வாழ்கின்றனர். இவ்வட்டத்தின் எழுத்தறிவு 74.88% மற்றும்பாலின விகிதம் 1,000 ஆண்களுக்கு, 980 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 65,201 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 923 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 95,762 மற்றும் 30,541 ஆகவுள்ளனர். மக்கள்தொகையில் இந்துக்கள் 92.36%, இசுலாமியர்கள் 6.06%, கிறித்தவர்கள் 1.36% மற்றும் பிறர் 0.23% ஆகவுள்ளனர்.

மேற்கோள்கள்
-----------

1. ↑  வேலூர் மாவட்டத்தின் வட்டங்கள்
2. ↑  வட்டத்தின் வருவாய் கிராமங்கள்
3. ↑  திருப்பத்தூர் வட்டத்தின் மக்கள்தொகை பரம்பல்

| * பா
* உ
* தொ
திருப்பத்தூர் மாவட்டம் (28 நவம்பர் 2019) |
| --- |
| மாவட்டத் தலைநகர் | திருப்பத்தூர் |
| வருவாய் வட்டங்கள் | 
1. ஆம்பூர் வட்டம்
2. வாணியம்பாடி வட்டம்
3. திருப்பத்தூர் வட்டம்
4. நாட்ராம்பள்ளி வட்டம்

 |
| நகராட்சிகள் | 
1. திருப்பத்தூர்
2. வாணியம்பாடி
3. ஆம்பூர்
4. ஜோலார்பேட்டை

 |
| பேரூராட்சிகள் | 
1. உதயேந்திரம்
2. ஆலங்காயம்
3. அம்மூர்
4. நாற்றம்பள்ளி

 |
| ஊராட்சி ஒன்றியங்கள் | 
1. திருப்பத்தூர் (வேலூர்) ஊராட்சி ஒன்றியம்
2. ஆலங்காயம் ஊராட்சி ஒன்றியம்
3. ஜோலார்பேட்டை ஊராட்சி ஒன்றியம்
4. நாட்டறம்பள்ளி ஊராட்சி ஒன்றியம்
5. கந்திலி ஊராட்சி ஒன்றியம்
6. மாதனூர் ஊராட்சி ஒன்றியம்

 |
| சட்டமன்றத் தொகுதிகள் நாடாளுமன்றத் தொகுதிகள் | 
1. திருப்பத்தூர் (சட்டமன்றத் தொகுதி)
2. ஜோலார்பேட்டை (சட்டமன்றத் தொகுதி)
3. ஆம்பூர்
4. வாணியம்பாடி (சட்டமன்றத் தொகுதி)

* திருவண்ணாமலை & வேலூர் மக்களவைத் தொகுதி

 |
| இணையதளம் |    |
**பிரெடரிக் லூயி, வேல்சு இளவரசர்** (*Frederick Louis, Prince of Wales*, 1 பெப்ரவரி 1707 – 31 மார்ச் 1751) என்பவர் 1727 முதல் தனது இறப்பு வரை பிரித்தானியாவின் முடிக்குரிய வாரிசாக இருந்தவர். [இவர் இரண்டாம் ஜோர்ஜ் மன்னருக்கும் அரசி கரோலைனிற்கும் பாசமுறிவுற்ற மூத்த மகனாவார். மூன்றாம் ஜோர்ஜ் மன்னரின் தந்தையும் ஆவார்.

1701இல் இங்கிலாந்து நாடாளுமன்றத்தால் நிறைவேற்றப்பட்ட புரிந்துணர்வு சட்டப்படி பிரெடரிக் பிரித்தானிய அரியணைக்கு அடுத்த வாரிசாக வரிக்கப்பட்டார். தமது தந்தையின் முடியேற்பை அடுத்து செருமனியிலிருந்து பெரிய பிரித்தானியாவிற்கு இடம் பெயர்ந்தார். வேல்சு இளவரசர் என்ற பதவி உருவாக்கப்பட்டு அப்பொறுப்பை ஏற்றார். ஆனால் தமது தந்தைக்கு முன்னரே இவர் உயிரிழந்ததால் அரசராக முடி சூடவில்லை. 1760 அக்டோபர் 25 இல் இரண்டாம் ஜார்ஜ் மன்னரின் மறைவிற்குப் பின்னர் பிரெடரிக்கின் மகனான மூன்றாம் ஜார்ஜ் அரசராக முடிசூடினார்.

துடுப்பாட்டம்
-------------

பிரெடரிக் இங்கிலாந்து வந்தடைந்தபோது துடுப்பாட்டம் புகழ் பெற துவங்கியிருந்தது. செருமானியரான பிரெடரிக் புதிய ஆங்கில சமூகத்தில் ஐக்கியப்பட துடுப்பாட்டத்தில் ஆர்வம் காட்டத் தொடங்கினார். அக்காலத்தில் துடுப்பாட்டம் சூதாட்ட விளையாட்டாக இருந்தது. பல பந்தயங்களைக் கட்டியதுடன் விளையாட்டைப் புரக்கும் விதமாக தனது அணியையும் உருவாக்கினார்.

துடுப்பாட்ட பதிவுகளில் இவரைப் பற்றி முதன்முதலாகப் பதியப்பட்டது 1731இல் சர்ரே கௌன்ட்டி அணிக்கும் இலண்டன் அணிக்கும் இடையேயான போட்டியிலாகும்.

மேற்சான்றுகள்
-------------

1. ↑  H. T. Waghorn, *The Dawn of Cricket*, Electric Press, 1906.

வெளி இணைப்புகள்
---------------

* பொதுவகத்தில் இளவரசர் பிரடெரிக் தொடர்பாக ஊடகக் கோப்புகள் உள்ளன.
* Unusual royal deaths at *Ward's Book of Days*
* Henry Churchyard "Royal Genealogies, Part 9" பரணிடப்பட்டது 2009-05-04 at the வந்தவழி இயந்திரம்
* Sam Sloan "Big Combined Family Trees (pafg744)"
* Frederick Lewis, Prince of Wales at the National Portrait Gallery, London
**ஐக்கிய இராச்சியத்தின் மன்னர்** (*monarchy of the United Kingdom*)  (பொதுவாக **பிரித்தானிய அரசர்**) ஐக்கிய இராச்சியம், கடல்கடந்த மண்டலங்களின் அரசமைப்புகள் ஆகியவற்றின் மன்னர் ஆவார். பாலினத்தைப் பொறுத்து பட்டப்பெயராக அரசர் அல்லது அரசி என்பது அமையும். அரசர் சார்லசு III பிரித்தானிய அரசராக 8 செப்டம்பர் 2022 இல் பதவி ஏற்றார். அரசரும் பிரித்தானிய அரசக் குடும்பத்தினரும் பல்வேறு அலுவல்முறை, விழாக்காலங்களில் சார்பாளர், பேராண்மைக் கடமைகளை ஆற்றுகின்றனர். அரசர் நாட்டின் அரசமைப்புத் தலைவராக இருப்பதால் எச்சார்புமிலா விழாக்களில் மட்டுமே பங்கேற்கிறார். பிரித்தானிய அரசு வழங்கும் பல்வேறு விருதுகளையும் பதக்கங்களையும் வழங்குவதோடு நாட்டின் பிரதமரை நியமிப்பது போன்ற பணிகளையும் ஆற்றுகிறார். வழமைப்படி இவரே நாட்டின் படைத்துறை தலைமைத் தளபதியும் ஆவார். ஐக்கிய இராச்சியத்தின் முறையான செயல்பாட்டு அதிகாரம் மன்னரின் விருப்பப்படி இருப்பினும் நாடாளுமன்றத்தில் இயற்றப்படும் சட்டங்களுக்குட்பட்டும் வழக்கங்களுக்கும் முன்னுதாரங்களுக்கும் கட்டுப்பட்டே இவற்றைச் செய்ய முடியும்.

வெளி இணைப்புகள்
---------------

* Official website of the British Monarchy
* Official YouTube channel
குறிப்பிட்ட கால இடைவெளிகளில் வருகைகளின் எண்ணிக்கையைக் காட்சிப்படுத்தும் நிகழ்வெண் செவ்வகப்படம்
புள்ளியியலில், **நிகழ்வெண் செவ்வகப்படம்** (*Histogram*) என்பது தரவுகளின் பரவலைத் துல்லியமாகக் காட்சிப்படுத்தும் ஒர் விளக்கப்படம் ஆகும். இது ஒரு தொடர் மாறியின் நிகழ்தகவு பரவல் மதிப்பீட்டைக் காட்சிப்படுத்துகிறது. அதாவது ஒரு தரவு அல்லது மாறியின் மதிப்பு எத்தனை தடவைகள் நிகழ்ந்தன என்பதை இந்த வரைபடம் எடுத்துரைக்கிறது. என்ன மதிப்புகள் அதிகம் இடம்பெற்றன என்பதை எளிதாக கண்டுபிடிக்கவும், மதிப்புகள் என்ன நிகழ்தகவு கோட்டில் நிகழ்ந்தன போன்ற கேள்விகளுக்கு பதில் தரவும் இவை உதவுகின்றன. நிகழ்வெண் செவ்வகப்படமானது கார்ல் பியர்சனால் அறிமுகப்படுத்தப்பட்டது.

செவ்வகப்படங்கள் இரு மாறிகளின் தொடர்பைக் காட்சிப்படுத்துகின்றன; நிகழ்வெண் செவ்வகப்படங்களோ ஒரு மாறியின் மதிப்புகளை காட்சிப்படுத்துகின்றன. நிகழ்வெண் செவ்வகப்படம் வரையுமுன்னர் தரவினை நிகழ்வெண் அட்டவணையாக அமைக்க வேண்டும். நிகழ்வெண் அட்டவணையிலுள்ள இடைவெளிகள் தொடர்ச்சியானவையாகவும், அடுத்தடுத்தவையாகவும், பெரும்பான்மை சமவளவானவையாகவும், மேற்படிதல் அற்றவையாகவும் இருத்தல் அவசியம்.

இடைவெளிகள் சமவளவினதாக இருக்கும்போது ஒவ்வொரு இடைவெளியின் மீதும் அவ்விடைவெளிக்குரிய நிகழ்வெண்ணுடன் விகிதசமனான நீளமுடைய செவ்வகங்கள் வரையப்படுகின்றன. இடைவெளிகள் சமமானவையாக இல்லையென்றால் அவற்றின் மீது வரையப்பட்ட செவ்வகங்களின் பரப்பளவுகள், அந்தந்த இடைவெளிக்குரிய நிகழ்வெண்களுக்கு விகிதசமனாக இருக்கும். இடைவெளிகள் தொடர்ச்சியானவையாக இருப்பதால் நிகழ்வெண் செவ்வகப்படத்தின் செவ்வகங்கள் அடுத்தடுத்த செவ்வகங்கள் ஒன்றையொன்று தொட்டவாறு இருக்கும். மேலும் இவ்வமைப்பு எடுத்துக்கொள்ளப்பட்ட மாறி தொடர்ச்சியானது என்பதைக் காட்டுகிறது.

மேற்கோள்கள்
-----------

1. ↑  Karl Pearson (1895). "Contributions to the Mathematical Theory of Evolution. II. Skew Variation in Homogeneous Material". *Philosophical Transactions of the Royal Society A: Mathematical, Physical and Engineering Sciences* **186**: 343–414. doi:10.1098/rsta.1895.0010. Bibcode: 1895RSPTA.186..343P.
2. ↑  Howitt, D.; Cramer, D. (2008). *Introduction to Statistics in Psychology* (Fourth ). Prentice Hall. பன்னாட்டுத் தரப்புத்தக எண்:978-0-13-205161-3. .
3. ↑  Freedman, D.; Pisani, R.; Purves, R. (1998). *Statistics* (Third ). W. W. Norton. பன்னாட்டுத் தரப்புத்தக எண்:978-0-393-97083-8. .
4. ↑  Charles Stangor (2011) "Research Methods For The Behavioral Sciences". Wadsworth, Cengage Learning. ISBN 9780840031976.
**ஐக்கிய இராச்சியத்தின் ஐந்தாம் ஜோர்ஜ்** (George Frederick Ernest Albert; George V; சூன் 3, 1865 –  சனவரி 20, 1936) மே 6, 1910 முதல் தமது மறைவு வரை ஐக்கிய இராச்சியத்தின் அரசராகவும் பிரித்தானிய டொமினியன்கள் மற்றும் இந்தியாவின் பேரரசராகவும் ஆட்சி புரிந்தவர்.

ஐக்கிய இராச்சியத்தின் விக்டோரியாவின் பேரன் ஆவார். மேலும் ரஷ்யாவின் இரண்டாம் நிக்கலாஸ், செருமனியின் இரண்டாம் வில்லியமிற்கு ஒன்றுவிட்ட சகோதரர் ஆவார். 1877 முதல் 1891 வரை அரச கடற்படையில் பணியாற்றினார். 1901இல் விக்டோரியா அரசியாரின் மறைவிற்குப் பிறகு ஜார்ஜின் தந்தை எட்வர்டு VII அரசராக முடி சூடினார். ஜோர்ஜ் வேல்சு இளவரசராகப் பொறுப்பேற்றார். 1910இல் தமது தந்தையின் மறைவையடுத்து பிரித்தானியப் பேரரசின் மன்னராக முடிசூடினார்.தனது தில்லி தர்பாரில் பங்கெடுத்த ஒரே இந்தியப் பேரரசர் இவரேயாகும்.

முதல் உலகப் போரின் (1914–18) முடிவில் பெரும்பாலான மற்ற ஐரோப்பிய இராச்சியங்களின் வீழ்ச்சிக்கு நடுவே பிரித்தானியப் பேரரசு தனது மிகவும் விரிவான ஆட்பகுதிக்கு விரிவுபடுத்தப்பட்டது. 1917இல், செருமனிக்கு எதிரான பொதுமக்களின் உணர்ச்சிகளுக்கு மதிப்பளித்து தமது அரச மரபான *சாக்சு-கோபர்கு மற்றும் கோத்தா*வை மறுபெயரிட்டு *வின்ட்சர் அரசமரபு* எனப் பெயர்சூட்டினார். இந்த அரசமரபின் முதல் பேரரசராக விளங்கினார். இவரது ஆட்சியில் சமூகவுடைமை, பொதுவுடைமை, பாசிசம், ஐரிய குடியரசியக்கம், மற்றும் இந்திய விடுதலை இயக்கம் வளர்ந்தோங்கின. இந்த இயக்கங்கள் அரசியல் வரைபடத்தையே மாற்றி அமைத்தன. 1911ஆம் ஆண்டு நிறைவேற்றப்பட்ட நாடாளுமன்ற சட்டம் தேர்ந்தெடுக்கப்பட்ட ஐக்கிய இராச்சியத்தின் மக்களவை நியமிக்கப்படும் பிரபுக்கள் அவையை விட உயர்நிலைக் கொண்டதாக நிறுவியது. 1924இல் முதல் தொழிற்கட்சி அமைச்சரவையை நியமித்தார். 1931இல் நிறைவேற்றப்பட்ட வெஸ்ட்மின்ஸ்டர் சட்டம் பேரரசின் டொமினியன்கள் தனி, விடுதலை பெற்ற நாடுகளாக அங்கீகரித்து பொதுநலவாய நாடுகளாக அறிவித்தது. தமது ஆட்சியின் பிற்காலத்தில் பெரும்பாலும் நோய்வாய்ப்பட்டிருந்த ஜோர்ஜ் அரசர் 1936ஆம் ஆண்டு மறைந்தார். அவருக்குப் பின்னர் அவரது மூத்த மகன் எட்வர்டு VIII முடி சூடினார். இவர் 1911 ஆம் ஆண்டு டெல்லிக்கு வந்ததன் நினைவாக பெரம்பலூர் பகுதியில் வாய்க்கால் ஒன்று வெட்டப்பட்டது. ஆனால் காலத்தால் அது அழிந்து போனது ஆனால் அதன் நினைவாக இருந்த கல்வெட்டு மட்டுமே மிஞ்சி உள்ளது.

மேற்கோள்கள்
-----------

1. ↑
**மனசுக்குள் மத்தாப்பூ** (Manasukkul Mathappu) 1988 இல் தக்காளி சி. சீனிவாசனின் தயாரிப்பில் ராபர்ட் மற்றும் ராஜசேகர் ஆகியோர் இணைந்து இயக்கி வெளிவந்துள்ள தமிழ்த் திரைப்படமாகும். இதில் பிரபு, சரண்யா பொன்வண்ணன் மற்றும் சரத் பாபு ஆகியோர் நடித்திருந்தனர். 1986 இல் வெளிவந்த தலாவட்டம் என்ற மலையாளத் திரைப்படத்தின் மறு ஆக்கமாகும், இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தை தழுவியது.

கதை
---

தனது காதலி அனிதா (லிஸ்சி) ஒரு மின்சார விபத்து காரணமாக இறந்த பிறகு சேகருக்கு (பிரபு) மனநிலை பாதிக்கப்படுகிறது. சேகர் நாகராஜால் ( செந்தாமரை) நிர்வகிக்கப்படும் ஒரு இல்லத்தில் சேர்க்கப்படுகிறார். அங்கே நாகராஜின் மகளான இளம் மருத்துவர் கீதா (சரண்யா பொன்வண்ணன்), மற்றும் அவரது நண்பர் ராஜா (சரத் பாபு), இருவரும் சேகருக்கு உதவுகிறார்கள். சேகர் மெதுவாக தனது பழைய நினைவுகளை மீண்டும் பெறுகிறார். சேகர் மற்றும் கீதா இருவருக்கிடையே காதல் ஏற்படுகிறது. ஆனால் நாகராஜ் ஏற்கனவே வேறொருவருடன் கீதாவின் திருமணத்தை ஏற்பாடு செய்திருக்கிறார், அதனால் அவர்களின் காதலுக்கு எதிர்ப்பு தெரிவிக்கிறார். கீதா மற்றும் சேகர் பிடிவாதமாக இருப்பதை நாகராஜ் கண்டு, அவர் சேகருக்கு மூளையின் செயற் திறனை மாற்ற செய்யும் அறுவை சிகிச்சையினை (லோபோட்டோமி) மேற்கொள்கிறார் அது அவர் நினைவிழப்பு (கோமா) நிலையில் செல்கிறார். ஒரு நோயாளியாக அதே இல்லத்தில் மீண்டும் அனுமதிக்கப்படுகிறார்.

நடிகர்கள்
---------

* பிரபு - சேகர்
* சரண்யா பொன்வண்ணன் - கீதா
* லிஸ்சி - அனிதா
* சரத் பாபு - ராஜா
* செந்தாமரை - நாகராஜ்
* சனகராஜ் - வாசு
* சச்சு - செவிலி மேரி
* சாமிக்கண்ணு - மனநிலை பாதிக்கப்பட்டவர்
* குமரிமுத்து - மனநிலை பாதிக்கப்பட்டவர்
* சுவாமிநாதன் - மனநிலை பாதிக்கப்பட்டவர்

தயாரிப்பு
---------

மனசுக்குள் மத்தாப்பூ 1986 இல் வெளியான மலையாள "தலாவட்டம்" (1986) என்ற திரைப்படத்திலிருந்து மறு ஆக்கம் செய்யப்பட்டது. இதுவும் "ஒன் புலோ ஓவர் த குகூஸ் நெஸ்ட்" என்ற ஆங்கில புதினத்தை தழுவியது.

ஒலித்தொகுப்பு
-------------

இப்படத்தின் இசையமைப்பு எஸ். ஏ. ராஜ்குமார்.

* பொன்மாங்குயில் - எஸ். பி. பாலசுப்பிரமணியம்
* பூந்தென்றலே - ஜெயச்சந்திரன், வாணி ஜெயராம்

வரவேற்பு
--------

1988 ஜூலை 1 அன்று , *இந்தியன் எக்சுபிரசு* நேர்மறையான விமர்சனத்தை எழுதியது. பாடல்களும், காட்சிகளும் நன்கு படமாக்கப்பட்டுள்ளதாக விமர்சனம் செய்தது.

குரிப்புகள்
-----------

1. ↑  Raghavan, Nikhil (2011-05-07). "Itsy Bitsy" (in en-IN). *The Hindu*. .
2. ↑  "Did you know that these popular Hindi movies that were actually copied from South Indian films?". 1 October 2015. .
3. ↑  "Bollywood remakes of South Indian films". 8 August 2017. .
4. 1 2 3 4 5  "Manasukkul Mathappu". *இந்தியன் எக்சுபிரசு*: p. 5. 1 July 1988. .
5. ↑  "Manasukkul Mathappu songs Download from Raaga.com - Raaga.com - A World Of Music".. பார்த்த நாள்: 22 September 2017.